stanford-oval/wikipedia huggingface dataset:
กุเดทามะ
ผลิตภัณฑ์ > เครื่องแต่งกาย

ในเดือนมีนาคม พ.ศ. 2559 แบรนด์ Stayreal ของไต้หวันร่วมกับกุเดทามะ และออกรายการเสื้อยืด หมวกแก๊ป ถ้วย หน้ากาก และผลิตภัณฑ์อื่น ๆ ในจำนวนจำกัด
ในเดือนเมษายน พง.ศ. 2562 Stayreal ร่วมงานกับกุเดทามะเป็นครั้งที่สอง โดยเพิ่มแบรนด์ผู้หญิง Rockcoco ความร่วมมือเน้นที่หัวข้อ “Lazy is the new busy” (ความขี้เกียจคือความวุ่นใหม่)
ยูนิโคล่ร่วมกับซานริโอออกสินค้าอย่างเสื้อยืดกุเดทามะ
Anwar Carrots ออกสินค้าจากความร่วมมือของกุเดทามะ เช่น กระเป๋าคาดเอว หมวก และเสื้อเชิ้ต
ผลิตภัณฑ์ > รถไฟ

ในปี พ.ศ. 2561 รถไฟเซบุสร้างรถไฟในธีมกุเดทามะ รถไฟขบวนนี้แล่นไปตามสายเซบุชินจูกุและสายเซบุไฮจิมะตั้งแต่กลางเดือนสิงหาคมถึงพฤศจิกายน จากนั้นจึงแล่นไปตามสายเซบุอิเกบูกูโระจนถึงสิ้นเดือนธันวาคม พ.ศ. 2561 รถไฟทั้งขบวนทาสีเหลือง โดยมีใบหน้าของกุเดทามะด้านหน้าและด้านหลัง ภายในรถไฟมีการติดตั้งกุเดทามะขนาดใหญ่ที่ด้านข้างของที่นั่งและเหนือชั้นวาง
แหล่งข้อมูลอื่น

กุเดทามะ ไข่ขี้เกียจผจญภัย ที่เน็ตฟลิกซ์
นักออกแบบ Amy ได้รับแรงบันดาลใจจากอาหารญี่ปุ่นทามาโงกาเกโงฮังในการสร้างสรรค์ตัวละครกุเดทามะ
คอสเพลย์ของกุเดทามะในงานคอมิกาเซะเอกซ์โปในปี พ.ศ. 2558
กุเดทามะโชว์
กุเดทามะแอร์บัส A321-200
อาหารจาก VILLAGE VANGUARD DINER x Gudetama OKAWARI
รถไฟขนาดเล็กธีมกุเดทามะในซีรีส์เซบุ 30000
ด่านขุนทด (แก้ความกำกวม)

ด่านขุนทด อาจหมายถึง
อำเภอด่านขุนทด อำเภอในจังหวัดนครราชสีมา
ตำบลด่านขุนทด ตำบลในอำเภอด่านขุนทด
องค์การบริหารส่วนตำบลด่านขุนทด องค์กรปกครองส่วนท้องถิ่นที่มีเขตครอบคลุมพื้นที่ส่วนใหญ่ของตำบลด่านขุนทด
เทศบาลตำบลด่านขุนทด องค์กรปกครองส่วนท้องถิ่นที่มีเขตครอบคลุมพื้นที่บางส่วนของตำบลด่านขุนทด
การสื่อสารในภาวะฉุกเฉินของวิทยุสมัครเล่น

เครื่องรับส่งสัญญาณวิทยุย่าน HF สำหรับสื่อสารด้วยเสียงในเคสที่มีความแข็งแรงทนทาน
การสื่อสารในภาวะฉุกเฉินของวิทยุสมัครเล่น (อังกฤษ: Amateur radio emergency communications) เป็นการสื่อสารในช่วงเวลาวิกฤตและภัยธรรมชาติ วิทยุสมัครเล่นมักถูกใช้เป็นวิธีในการสื่อสารในภาวะฉุกเฉิน ในกรณีที่โทรศัพท์บ้าน โทรศัพท์เคลื่อนที่ และวิธีการสื่อสารทั่วไปอื่น ๆ ประสบความล้มเหลว
วิทยุสมัครเล่นนั้นเป็นกิจการที่ไม่ได้พึ่งพาระบบเชิงพาณิชย์ จึงไม่จำเป็นจะต้องใช้สิ่งอำนวยความสะดวกภาคพื้นดินที่อาจจะเกิดความเสียหายหรือล้มเหลวจากผู้ให้บริการหรือภัยพิบัติ สามารถตั้งกระจัดกระจายไปทั่วพื้นที่ได้โดยไม่มีจุดอับซึ่งการสื่อสารอื่นไม่คล่องตัวเท่า เช่น โทรศัพท์เคลื่อนที่ เซลล์ไซต์ของโทรศัพท์เคลื่อนที่นั้นจะไม่สามารถรองรับบริมาณการถ่ายโอนของข้อมูลที่มากเกินไปเมื่อถึงจุด ๆ หนึ่ง
นักวิทยุสมัครเล่นที่มีประสบการณ์มักจะปรับแต่งสายอากาศและแหล่งพลังงาน และอุปกรณ์ที่ใช้งานส่วนใหญ่สามารถปรับมาใช้พลังงานจากแบตเตอรี่รถยนต์ได้ และมักจากมีการจัดการแข่งขัน "ฟีลด์เดย์" ประจำปีขึ้นมาในหลาย ๆ ประเทศ เพื่อใช้ในการฝึกฝนทักษะการโต้ตอบในสถานการณ์ฉุกเฉิน นักวิทยุสมัครเล่นอาจใช้ความถี่ได้หลายร้อยความถี่และสร้างเครือข่ายการสื่อสารระหว่างหน่วยงานต่าง ๆ โยงเข้าด้วยกันอย่างรวดเร็วเพื่อการประสานงานในภาวะฉุกเฉินร่วมกัน
ตัวอย่างล่าสุด ได้แก่ การวินาศกรรม 11 กันยายนที่ตึกเวิลด์เทรดเซ็นเตอร์ในแมนแฮตตันในปี พ.ศ. 2544 เหตุการณ์ไฟป่าในอเมริกาเหนือในปี พ.ศ. 2546 และพายุเฮอริเคนแคทรีนาในเดือนกันยายน พ.ศ. 2548 ซึ่งวิทยุสมัครเล่นถูกนำมาใช้เพื่อประสานงานในการประสานงานเพื่อบรรเทาภัยพิบัติเมื่อระบบสื่อสารอื่นล้มเหลว ในปี พ.ศ. 2560 กาชาดได้ร้องขอให้ส่งนักวิทยุสมัครเล่นจำนวน 50 รายไปยังปวยร์โตรีโกเพื่อให้บริการด้านการสื่อสารหลังการพัดถล่มของพายุเฮอริเคนมารีอา
เมื่อวันที่ 2 กันยายน พ.ศ. 2547 วิทยุสมัครเล่นถูกใช้เพื่อรายงานข้อมูลสดไปยังนักพยากรณ์อากาศเกี่ยวกับพายุเฮอริเคนฟรานเซสจากบาฮามาส เมื่อวันที่ 26 ธันวาคม พ.ศ. 2547 แผ่นดินไหวและสึนามิในมหาสมุทรอินเดียได้ทำลายการสื่อสารทั้งหมดของหมู่เกาะอันดามัน ยกเว้นการออกอากาศทางไกลด้วยวิทยุสมัครเล่น (DX-pedition) จากในพื้นที่ซึ่งเป็นช่องทางเดียวในการสื่อสารนำความช่วยเหลือบรรเทาทุกข์เข้าไป และในประเทศไทยวิทยุสมัครเล่นก็มีส่วนสำคัญในการติดต่อสื่อสารและประสานงานเพื่อบรรเทาสาธารณภัยในพื้นที่หลังเกิดเหตุ
ในประเทศจีน นักวิทยุสมัครเล่นได้ให้บริการการสื่อสารในภาวะฉุกเฉินหลังจากเหตุการณ์แผ่นดินไหวในมณฑลเสฉวนเมื่อปี พ.ศ. 2551 และกลุ่มนักวิทยุสมัครเล่นของสหรัฐก็ทำงานในรูปแบบคล้ายคลึงกันหลังการพัดถล่มของพายุเฮอริเคนไอค์ นักวิทยุสมัครเล่นได้ร่วมประสานงานสื่อสารภายหลังเหตุระเบิดในบอสตันมาราธอน พ.ศ. 2556 เนื่องจากระบบโทรศัพท์เคลื่อนที่มีการใช้งานเกินขีดจำกัดจนใช้การไม่ได้
การตอบสนองต่อภัยพิบัติครั้งที่ใหญ่ที่สุดของนักวิทยุสมัครเล่นสหรัฐคือระหว่างพายุเฮอริเคนแคทรีนา ซึ่งทำให้เกิดแผ่นดินถล่มครั้งแรกในขณะที่พายุอยู่ในระดับ 1 เมื่อวันที่ 25 สิงหาคม พ.ศ. 2548 และพายุได้ทวีกำลังขึ้นเป็นระดับ 5 ในท้ายที่สุด มีนักวิทยุสมัครเล่นมากกว่าพันคนทั่วสหรัฐมารวมตัวกันบริเวณชายฝั่งของอ่าวเพื่อให้การสนับสนุนการสื่อสารในภาวะฉุกเฉิน และจากการสอบสวนเหตุการณ์ของรัฐสภาสหรัฐครั้งต่อมาก็ได้เน้นย้ำว่าการตอบสนองของวิทยุสมัครเล่นนั้นเป็นอีกหนึ่งในไม่กี่ตัวอย่างของการกระทำที่ถูกต้องในการบรรเทาภัยพิบัติ
องค์กร

แม้ว่านักวิทยุสมัครเล่นทุกคนจะมีความสามารถในการสื่อสารภาวะฉุกเฉินได้ แต่ผู้ที่สนใจเป็นพิเศษในด้านการบริการสาธารณะเป็นงานอดิเรกมักจะเข้าร่วมกับกลุ่มที่จัดตั้งขึ้นมาเพื่อฝึกอบรมเฉพาะด้านเกี่ยวกับการรับมือภัยพิบัติ การระดมพลรวมตัวอย่างรวดเร็ว และทักษะที่จำเป็นอื่น ๆ ในกรณีฉุกเฉิน องค์กรเหล่านี้มีทั้งในระดับประเทศและนานาชาติ ประกอบไปด้วย
องค์กร > ระหว่างประเทศ

การประชุมการสื่อสารเหตุฉุกเฉินทางวิทยุสมัครเล่นระดับโลก (Global Amateur Radio Emergency Communications Conference: GAREC) จัดขึ้นโดยสหภาพวิทยุสมัครเล่นนานาชาติ (IARU) ซึ่งเป็นหน่วยงานเจ้าภาพในการอภิปรายและการประสานงาน สำหรับการตอบสนองต่อเหตุฉุกเฉินทางวิทยุสมัครเล่นขนาดใหญ่และข้ามพรมแดน
องค์กร > แคนาดา

ในแคนาดา บริการฉุกเฉินทางวิทยุสมัครเล่น (Amateur Radio Emergency Service: ARES) ได้รับการสนับสนุนจากสมาคมวิทยุสมัครเล่นแคนาดา (Radio Amateurs of Canada) หลายครั้งที่เครือข่ายอื่น ๆ ของนักวิทยุอาสาสมัครมักจะถูกนำมาใช้งานโดยหน่วยงานตอบสนองเหตุฉุกเฉินในท้องถิ่นร่วมกับนักวิทยุสมัครเล่นในพื้นที่นั้น เช่นเดียวกันกับในสหรัฐ นักวิทยุสมัครเล่นแคนาดามีบันทึกความเข้าใจร่วมกับหน่วยงานมากมายซึ่งคาดว่าจะได้ประสานงานร่วมกัน รวมไปถึงกาชาดแคนาดาและองค์กรซาลเวชันอาร์มี
องค์กร > โครเอเชีย

ในโครเอเชีย SRVKS หรือ RCSS ย่อมาจาก Radio Communication Systems in Crisis Situation หรือระบบการสื่อสารทางวิทยุในสถานการณ์วิกฤต เป็นสมาคมอิสระที่รวบรวมพลเรือน โดยเฉพาะนักวิทยุสมัครเล่นที่มีใบอนุญาตรวมตัวขึ้นเพื่อเป็นเครือข่ายในการป้องกันและช่วยเหลือเมื่อเกิดสถานการณ์ภัยพิบัติต่าง ๆ
องค์กร > ชิลี

ในชิลี Servicio de Emergencia de Radioaficionados (CE3SER) ได้รับการสนับสนุนจากสมาคมวิทยุสมัครเล่นชิลี (CE3AA) และสมาคมที่เกี่ยวข้องทั่วประเทศ นอกจากนี้ยังมีข้อตกลงความร่วมมือกับสำนักงานเหตุฉุกเฉินแห่งชาติ (National Emergency Office: ONEMI) กองทัพอากาศ กองทัพบก และกองทัพเรือที่รับผิดชอบอาณาเขตทางทะเล
โดยมีการปฏิบัติงานทุกวันผ่านเครือข่ายเหตุฉุกเฉินแห่งชาติ (Red Chilena NorAustral de Servicios, RECNA) ในช่วงความถี่ HF และในระดับท้องถิ่นด้วยช่วงความถี่ VHF-UHF ครอบคลุมช่วงความยาวคลื่น 80, 40, 20, 15 เมตร และในเมืองหลักที่ใช้ VHF และ UHF โดยเปิดโอกาสให้นักวิทยุสมัครเล่นชาวชิลีทุกคนที่มีใบอนุญาต ไม่จำเป็นจะต้องสังกัด RCCH รวมถึงนักวิทยุสมัครเล่นชาติอื่น ๆ ด้วย
จากเหตุการณ์แผ่นดินไหวและเหตุฉุกเฉินระดับชาติอื่น ๆ ทำให้ประธานาธิบดีของชิลีให้การยอมรับและได้รับการขอบคุณในการช่วยเหลือประเทศชาติ โดยหลายปีที่ผ่านมา สมาคมวิทยุสมัครเล่นชิลีได้ร่วมมือกับสมาคมประเทศอื่น ๆ รอบประเทศตน โดยเฉพาะนิการากัว จัดระเบียบการสื่อสารในภาวะฉุกเฉินผ่านโครงข่ายวิทยุสมัครเล่น โดยต้นเดือนกรกฎาคม พ.ศ. 2561 ได้มีการเชื่อมโยงโครงข่ายดิจิทัลในช่อง TG 730911 ซึ่งเป็นการเริ่มต้นใช้ระบบ DMR ดิจิทัลในการสื่อสาร
องค์กร > ตรินิแดดและโตเบโก

ในตรินิแดดและโตเบโก สมาคมวิทยุสมัครเล่นตรินิแดดและโตเบโก (The Trinidad and Tobago Amateur Radio Society: T.T.A.R.S) ซึ่งเป็นสมาคมอย่างเป็นทางการของประเทศ เป็นผู้ดูแลหน่วยงานสื่อสารของกลุ่มที่มีชื่อเรียกว่า EmComms ซึ่งในอดีต EmComms ไม่เพียงแต่มีบทบาทในการสื่อสารในภาวะฉุกเฉินในพื้นที่ตรินิแดดและโตเบโกเท่านั้น แต่ยังครอบคลุมพื้นที่ทั่วทะเลแคริเบียนอีกด้วย โดยสำนักงานจัดการเตรียมความพร้อมรับมือภัยพิบัติ (The Office of Disaster Preparedness Management: ODPM) ก็มีส่วนร่วมอย่างยิ่งในการส่งเสริมกิจการวิทยุสมัครเล่นของเครือข่ายและดูแลสถานีทวนสัญญาณจำนวนห้าแห่ง
องค์กร > ไทย

ในไทย ก่อนหน้านี้นักวิทยุสมัครเล่นได้ปฏิบัติงานในพื้นที่ร่วมกันกับสมาคมวิทยุสมัครเล่นควบคุมข่ายของแต่ละจังหวัด และชมรมต่าง ๆ ในพื้นที่ ไม่มีองค์กรระดับชาติเข้ามาดูแลอย่างชัดเจน โดยมีผลงานที่เห็นเด่นชัดในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547
เมื่อวันที่ 24 พฤษภาคม พ.ศ. 2564 ได้มีการจัดตั้ง "โครงข่ายการสื่อสารฉุกเฉินของนักวิทยุสมัครเล่น" (Amateur Radio Emergency Communication: HS-AREC) ขึ้นมา ซึ่งอยู่ภายใต้การควบคุมกำกับดูแล โดย สมาคมวิทยุสมัครเล่นแห่งประเทศไทยในพระบรมราชูปถัมภ์ (RAST) และ สำนักงาน กสทช. เพื่อสร้างเครือข่ายอาสาสมัครในการให้บริการด้านการสื่อสารในภาวะฉุกเฉิน
องค์กร > นิวซีแลนด์

ในนิวซีแลนด์ สมาคมวิทยุสมัครเล่นนิวซีแลนด์ (New Zealand Association of Radio Transmitters) ได้จัดให้มีโครงข่ายการสื่อสารฉุกเฉินทางวิทยุสมัครเล่น (AREC - Amateur Radio Emergency Communications) ในอดีดชื่อว่า Amateur Radio Emergency Corps ซึ่งพวกเขาได้รับรางวัลการค้นหาและกู้ภัยแห่งชาติของนิวซีแลนด์เมื่อปี พ.ศ. 2544 จากความมุ่งมั่นในการปฏิบัติงานช่วยเหลือด้านการค้นหาและกู้ภัยมาอย่างยาวนานในนิวซีแลนด์
องค์กร > เนเธอร์แลนด์

บริการเหตุฉุกเฉินทางวิทยุสมัครเล่นชาวดัตช์ (The Dutch Amateur Radio Emergency Service: DARES) ก่อตั้งขึ้นเมื่อปี พ.ศ. 2546 อันเนื่องมาจากการประชุมวิทยุสมัครเล่นโลก พ.ศ. 2546 ซึ่งได้มีการลงมติว่านักวิทยุสมัครเล่นชาวดัตช์ที่ได้รับในอนุญาตสามารถให้บริการช่วยเหลือแก่บุคคลที่สามได้เมื่อเกิดภาวะฉุกเฉิน DARES ได้รับการยอมรับจากกระทรวงการต่างประเทศเนเธอร์แลนด์ และได้รับการสนับสนุนจาก 2 องค์กรวิทยุสมัครเล่นระดับชาติ คือ VERON - Vereniging voor Experimenteel Radio Onderzoek Nederland และ VRZA - Vereniging van Radio Zend Amateurs
DARES ประกอบด้วยกลุ่มนักวิทยุสมัครเล่นและผู้ฟังวิทยุคลื่นสั้นที่ให้บริการความรู้และอุปกรณ์ระหว่างเกิดภัยพิบัติหรืออุบัติการณ์ต่าง ๆ องค์กรนี้แบ่งเป็น 25 เขตความปลอดภัยที่กำหนดขึ้นโดยทางการเนเธอร์แลนด์
DARES เป็นผู้แทนในการประชุมการสื่อสารเหตุฉุกเฉินทางวิทยุสมัครเล่นระดับโลก (Global Amateur Radio Emergency Communications Conference: GAREC) ตั้งแต่ พ.ศ. 2548 เป็นต้นมา
องค์กร > มาเลเซีย

ในมาเลเซีย หน่วยบริการฉุกเฉินพลเรือนสมัครเล่นวิทยุสมัครเล่นแห่งมาเลเซีย (Malaysian Radio Amateur Civil Emergency Service: MyRACES) ซึ่งเป็นส่วนย่อยขององค์กรจดทะเบียนคือสมาคมวิทยุสมัครเล่นมาเลเซีย (MALAYSIAN AMATEUR RADIO TRANSMITTERS' SOCIETY: MARTS) ซึ่งเป็นสมาชิกของสหภาพวิทยุสมัครเล่นนานาชาติ (IARU) โดย MyRACES จะให้บริการเป็นอาสาสมัครด้านการสื่อสารระหว่างที่เกิดภัยพิบัติ
องค์กร > รัสเซีย

องค์กรอาสาสมัครในชื่อ RAS ก่อตั้งขึ้นในปี พ.ศ. 2531 และเมื่อปลายปี พ.ศ. 2555 สหภาพนักวิทยุสมัครเล่นแห่งรัสเซียได้จัดตั้งคณะกรรมการที่ดูแลในด้านการสื่อสารในภาวะฉุกเฉินและยังได้ทำข้อตกลงกับ MChS หรือกระทรวงสถานการณ์ฉุกเฉินอีกด้วย
องค์กร > สเปน

ในสเปน REMER (Red Radio de Emergencia, Emergency Radio Network) เป็นเครือข่ายวิทยุย่าน HF/VHF ระดับชาติที่ก่อตั้งขึ้นโดยนักวิทยุสมัครเล่นอาสาสมัคร และได้รับการประสานงานร่วมโดยกลุ่มป้องกันภัยฝ่ายพลเรือนในท้องถิ่น ซึ่งขึ้นกับหน่วยงานรัฐบาลท้องถิ่น ก่อตั้งขึ้นเมื่อ พ.ศ. 2525
องค์กร > สหราชอาณาจักร

ในสหราชอาณาจักร เครือข่ายวิทยุสมัครเล่นในภาวะฉุกเฉิน (Radio Amateurs Emergency Network: RAYNET) ทำหน้าที่เป็นหน่วยงานหลักในการประสานงานกลุ่มนักวิทยุสมัครเล่นในภาวะฉุกเฉินร่วมกับสมาคมวิทยุสมัครเล่นแห่งบริเตนใหญ่ (Radio Society of Great Britain: RSGB) โดยก่อตั้งขึ้นเมื่อปี พ.ศ. 2496 หลังเหตุการณ์น้ำท่วมใหญ่ในปีนั้น
องค์กร > สหรัฐ

ในสหรัฐ มีสองหน่วยงานในการจัดการสื่อสารภาวะฉุกเฉิน ได้แก่ หน่วยบริการฉุกเฉินทางวิทยุสมัครเล่น (Amateur Radio Emergency Service: ARES) ซึ่งเป็นองค์กรของนักวิทยุสมัครเล่นที่ได้รับการสนับสนุนจากสมาคมวิทยุสมัครเล่นของอเมริกา (American Radio Relay League: ARRL) และหน่วยบริการฉุกเฉินฝ่ายพลเรือนทางวิทยุสมัครเล่น (Radio Amateur Civil Emergency Service: RACES) ซึ่งเป็นโครงข่ายสำรองวิทยุที่ควบคุมโดยคณะกรรมการกลางกำกับดูแลกิจการสื่อสารของสหรัฐ (Federal Communications Commission) การปฏิบัติงานภายใต้ RACES นั้นจะต้องขึ้นทะเบียนกับองค์กรป้องกันภัยฝ่ายพลเรือนภายในพื้นที่ เพื่อให้สามารถปฏิบัติงานได้ต่อไปตามมาตรา 97.407 ของข้อบังคับคณะกรรมการกลางกำกับดูแลกิจการสื่อสารของสหรัฐ ในกรณีที่กิจการวิทยุสมัครเล่นถูกสั่งให้ยุติการออกอากาศด้วยอำนาจของประธานาธิบดีสหรัฐ ดังนั้นการปฏิบัติงานในพื้นที่เดียวกันระหว่าง ARES และ RACES ในพื้นที่เดียวกันจึงมักจะต้องเกี่ยวพันกัน โดยรัฐบาลท้องถิ่นจำนวนมากระบุให้ผู้ปฏิบัติงานต้องเป็นสมาชิกและให้อยู่ในขอบเขตของ ARES เพื่อให้นักวิทยุสมัครเล่นสามารถให้บริการได้ตามเงื่อนไขของรัฐบาลท้องถิ่น โดยภายในศูนย์ปฏิบัติการในภาวะฉุกเฉินของรัฐบาล หน่วยบริการกาชาด และที่ตั้งของหน่วยบริการสภาพอากาศแห่งชาติ (National Weather Service) หลายแห่ง มีสถานีวิทยุสมัครเล่นแบบถาวรติดตั้งอยู่สำหรับการปฏิบัติงานของนักวิทยุ
สมาคมวิทยุสมัครเล่นของอเมริกา (ARRL) ได้จัดทำเอกสารที่ระบุถึงการปฏิบัติการสื่อสารทางวิทยุในภาวะฉุกเฉิน ร่วมไปถึงคู่มือการบริการสาธารณะของนักวิทยุสมัครเล่น
สำหรับสมาคมวิทยุที่เป็นอิสระจาก ARRL และ ARES นั้นยังคงมีส่วนร่วมในกิจการรมการสื่อสารภาวะฉุกเฉินในบางพื้นที่ และองค์กรที่ไม่ใช้วิทยุสื่อสารบางแห่งก็มีนักวิทยุสมัครเล่นประจำในหน่วยของตนเอง ซึ่งกระทรวงกลาโหมได้สนับสนุนโครงการระบบวิทยุเสริมทางทหาร (Military Auxiliary Radio System: MARS) ซึ่งใช้เครื่องรับส่งวิทยุสมัครเล่นในการใช้สื่อสารฉุกเฉินผ่านคลื่นความถี่ทางทหาร โปรแกรมการตรวจสอบสภาพอากาศ Skywarn ของหน่วยบริการสภาพอากาศแห่งชาติ โดยกลุ่มนักวิทยุสมัครเล่นที่มีเครือข่ายเหนียวแน่น และเครือข่ายวิทยุสมัครเล่นขององค์กรซาลเวชันอาร์มี ซึ่งจัดตั้งขึ้นภายใต้โปรแกรมเครือข่ายวิทยุฉุกเฉินของทีมซาลเวชันอาร์มี (Salvation Army Team Emergency Radio Network)
การสื่อสารในภาวะฉุกเฉินและภัยพิบัติมักจะทำร่วมกับองค์กรอาสาสมัครบรรเทาสาธารณภัย เช่น สภากาชาดอเมริกัน องค์กรซาลเวชันอาร์มี หน่วยงานจัดการเหตุฉุกเฉินของรัฐบาลท้องถิ่น ตลอดจนหน่วยอาสาสมัครดับเพลิงและรถกู้ชีพ
ส่วนของ ARRL นั้นมีการลงบันทึกความเข้าใจร่วมกับหน่วยงานต่าง ๆ มากมายที่คาดว่าจะได้ปฏิบัติงานร่วมกัน รวมไปถึง สภากาชาดอเมริกัน และองค์กรซาลเวชันอาร์มี รวมถึงยังเป็นพาร์ทเนอร์กับโครงการ Citizen Corps ของสำนักจัดการภาวะฉุกเฉินกลาง (FEMA) นอกจากนี้ ARRL ยังเป็นสมาชิกขององค์กรอาสาสมัครแห่งชาติที่ทำงานในภัยพิบัติ (National Voluntary Organizations Active in Disaster: NVOAD) และดำเนินการเกี่ยวกับหลักสูตรที่ได้ใบรับรองเกี่ยวกับการสื่อสารภาวะฉุกเฉินสำหรับนักวิทยุสมัครเล่นที่สนใจ
องค์กร > ออสเตรเลีย

ในออสเตรเลีย สถาบันเครือข่ายไร้สายในภาวะฉุกเฉิน (Wireless Institute Civil Emergency Network) จะดำเนินงานในแต่ะรัฐและดินแดนในฐานะขององค์กรอิสระภายใต้แผนภัยพิบัติที่เกี่ยวข้องในพื้นที่
องค์กร > ออสเตรีย

ในออสเตรีย เครือข่ายวิทยุสมัครเล่นในภาวะฉุกเฉินออสเตรีย (Amateur Radio Emergency Network Austria: ARENA) เป็นกิจกรรมอาสาสมัครบริการระดับชาติที่ให้บริการโดยนักวิทยุสมัครเล่นที่มีใบอนุญาต โดย ARENA เป็นส่วนหนึ่งของ OEVSV และ IARU - สหภาพวิทยุสมัครเล่นนานาชาติ
องค์กร > ไอร์แลนด์

ในไอแลนด์ เครือข่ายวิทยุสมัครเล่นในภาวะฉุกเฉิน (Amateur Radio Emergency Network: AREN) โดยจะประสานงานระหว่างการปฏิบัติหน้าที่ในนามของสมาคมวิทยุสมัครเล่นไอริช (Irish Radio Transmitters Society (IRTS)
ดูเพิ่ม

ระบบสื่อสารในภาวะฉุกเฉิน
แหล่งข้อมูลอื่น

ARRL Backgrounder: Amateur Radio Emergency Communication
Navy-Marine Corps MARS with links to Air Force and Army programs
IARU-R1 Emcom  เก็บถาวร 2014-07-14 ที่ เวย์แบ็กแมชชีน
สถานีวิทยุสมัครเล่นพลังงานแสงอาทิตย์ภายในเต็นท์ โดยสังเกตเห็นสายอากาศดาวเทียมแบบ VHF/UHF และสายอากาศย่าน HF บริเวณด้านหลัง
ดิจิมอนแอดเวนเจอร์ (ภาพยนตร์ในปี พ.ศ. 2542)

| ดิจิมอนแอดเวนเจอร์ |
| --- | --- |
กำกับ: มาโมรุ โฮโซดะ
วันฉาย: 6 มีนาคม พ.ศ. 2542
ความยาว: 20 นาที
ภาษา: ภาษาญี่ปุ่น
ดิจิมอนแอดเวนเจอร์ (ญี่ปุ่น: デジモンアドベンチャー; โรมาจิ: Dejimon Adobenchā; ทับศัพท์: ทับศัพท์จาก Digimon Adventure)  เป็นภาพยนตร์แอนิเมชันญี่ปุ่นฉายเมื่อวันที่ 6 มีนาคม ค.ศ. 1999 ผลิตโดยโตเอะ แอนิเมชัน เป็นหนึ่งในโปรแกรมหนังโตเออนิเมะแฟร์ ในช่วงฤดูใบไม้ร่วงในปี 1999 ควบคู่กับ ยูกิโอ และ ดร.สลัมป์ ตอน The surprised burn of Arale
เป็นภาพยนตร์เรื่องแรกของดิจิมอนแอดเวนเจอร์ โดยได้ฉายในโรงก่อนที่ในสัปดาห์ถัดไปได้ออกอากาศในตอนที่ 1 ของเรื่อง มีความยาวตอนทั้งหมด 20 นาที
เนื้อเรื่องย่อ

เรื่องราวเกี่ยวกับสองพี่น้องยางามิ (ไทจิ และ ฮิคาริ) ได้พบกับดิจิทามะที่ปรากฏในคอมพิวเตอร์ และโคโรมอนปรากฏตัวออกมาจากคอมพิวเตอร์ และเกิดเรื่องราวที่ปรากฏขึ้น
แหล่งข้อมูลอื่น

เนื้อเรื่องทั้งหมดเกี่ยวดับเรื่องดิจิม่อน ภาพยนตร์
ข้อมูลดิจิมอนภาพยนตร์ภาคแรก
ซากิ

ซากิ สามารถหมายถึง
เฮกเตอร์ ฮุก มุนโร - นักเขียนชาวสหราชอาณาจักร ที่ใช้นามปากกาว่า "ซากิ" (Saki)
ซากิ ฟุคุดะ - นักร้องและนักแสดงชาวญี่ปุ่น
ซากิ (การ์ตูนญี่ปุ่น) - การ์ตูนญี่ปุ่น
มิยานากะ ซากิ - ตัวละครจากการ์ตูนเรื่อง ซากิ
โมริมิ ซากิ - ตัวละครจากการ์ตูนเรื่อง สวนอีเดนแห่งตะวันออก
คิจิมะ ซากิ - ตัวละครจากการ์ตูนเรื่อง ฮายาเตะ พ่อบ้านประจัญบาน
ฮานาจิมะ ซากิ - ตัวละครจากการ์ตูนเรื่อง เสน่ห์สาวข้าวปั้น
ชารา เบย์

ชารา เบย์(Shara Bey) เป็นตัวละครในเรื่องแต่งชุดสตาร์ วอร์ส ปรากฏตัวในชุคการ์ตูนคอมมิคสตาร์ วอรส์
ชารา เบย์ เป็นมนุษย์เพศหญิง เป็นนักบินแห่งพันธมิตรฟื้นฟูสาธารณรัฐ ดำรงตำแหน่งยศเป็นร้อยโทในช่วงระหว่างสงครามกลางเมืองกาแลกติก. เธอได้แต่งงานกับจ่าเคย์ ดาเมรอน มีลูกชายคนหนึ่งชื่อ โพ ดาเมรอน เธอได้เสียชีวิตเมื่อปีที่ 10 หลังยุทธการยาวิน(หกปีหลังยุทธการเอนดอร์)
ชีวิตเธอดีอยู่แล้ว

| "ชีวิตเธอดีอยู่แล้ว" |
| --- | --- |

เพลงโดยเดอะ คาสเซิล
วางจำหน่าย: 5 มิถุนายน พ.ศ. 2560
แนวเพลง: โพสป๊อป ,โพสร็อค
ความยาว: 3:44
ค่ายเพลง: บ็อกซ์มิวสิก (มิวสิกมูฟเอนเตอร์เทนเมนต์)
ผู้ประพันธ์เพลง: ธรรมธร มัคคสมัน (คูน The Kastle)
โปรดิวเซอร์: คชภัค ผลธนโชติ เดอะ คาสเซิล

มิวสิกวิดีโอ
"ชีวิตเธอดีอยู่แล้ว" ที่ยูทูบ
 
ชีวิตเธอดีอยู่แล้ว เป็นซิงเกิลที่ 3 ของวงเดอะ คาสเซิล ในปี พ.ศ. 2560 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้อง-ทำนองโดย ธรรมธร มัคคสมัน และเรียบเรียงโดย The Kastle เพลงนี้ออกจำหน่ายในวันที่ 5 มิถุนายน พ.ศ. 2560
เนื้อหาของเพลงพูดถึงเรื่องราวของความสัมพันธ์ของคน ๆ หนึ่ง ที่ทุ่มเททุกทางที่จะได้เข้าใกล้คนที่เราชอบ แต่ยิ่งพยายามมากเท่าไหร่ก็ยิ่งรู้ว่าไม่มีทางเป็นไปได้ จนได้เข้าใจว่า หลายสิ่งบนโลกนี้ปล่อยไว้เฉย ๆ นั่นก็สวยงามแล้ว จนทำได้แค่บอกกับตัวเองว่า ปล่อยเธอไปคงดีที่สุด เพราะชีวิตเธอก็ดีอยู่แล้ว
ผู้มีส่วนร่วมทำเพลง

PRODUCER : คชภัค ผลธนโชติ & THE KASTLE
LYRICS : ธรรมธร มัคคสมัน
MELODY : ธรรมธร มัคคสมัน
ARRANGE : THE KASTLE
MIX ENGINEER : ธรรมธร มัคคสมัน
MASTERING ENGINEER : ดนุภพ กมล
ชาร์ต

| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 14
แคตเรดิโอ ชาร์ตท็อป 30: 21
จูกซ์ท็อป 100 ชาร์ต: 65
จูกซ์ท็อป 50 ไทยอินดี้ ชาร์ต: 9
ด่านเจียยฺวี่

ด่านเจียยฺวี่
ด่านเจียยฺวี่ (จีนตัวย่อ: 嘉峪關; จีนตัวเต็ม: 嘉峪关; พินอิน: Jiāyù Guān; "ด่านหุบเขาดีเลิศ") เป็นด่านสุดท้ายของกำแพงเมืองจีนทางด้านทิศตะวันตก ปัจจุบันตั้งอยู่ ณ เมืองเจียยฺวี่กฺวัน มณฑลกานซู่ ด่านเจียยฺวี่บูรณะครั้งสำคัญ 2 ครั้ง ในสมัยราชวงศ์หมิงและราชวงศ์ชิง 2 ราชวงศ์สุดท้ายในระบอบสมบูรณาญาสิทธิราชย์ของจีน ถือเป็นด่านสุดท้ายที่สุดชายแดนประจบกับชนเผ่ามองโกล ซึ่งสภาพแวดล้อมมีแต่ทะเลทรายเวิงว้าง
ด่านเจียยฺวี่ได้รับการสร้างและออกแบบด้วยการคำนวณมาเป็นอย่างดี ผู้ที่คำนวณการก่อสร้างนั้นได้สั่งอิฐที่ใช้ในการก่อสร้างจำนวนพอดีกับการก่อสร้าง มีเกินมาเพียงก้อนเดียวเท่านั้น ภายในตัวด่านมีลานกว้างสำหรับการประลองยุทธ์  ปัจจุบันเป็นสถานที่ท่องเที่ยวที่มีชื่อเสียงและสำคัญของมณฑลกานซู่
แหล่งข้อมูลอื่น

Complete Tour of JiaYuGuan Fortress Scenic Spot
Complete Map of JiaYuGuan Fortress Scenic Spot
ซากิ มิยาชิตะ

| ซากิ มิยาชิตะ |
| --- | --- |
宮下 早紀
เกิด: 4 ธันวาคม จังหวัดนาระ ประเทศญี่ปุ่น
อาชีพ: นักพากย์
องค์การ: สมาคมสหกรณ์ผู้บริโภคนักแสดงโตเกียว
ส่วนสูง: 151 ซม.
ซากิ มิยาชิตะ (宮下 早紀, みやした さき, 4 ธันวาคม -) เป็นนักพากย์หญิงชาวญี่ปุ่น เกิดที่จังหวัดนาระ อยู่สังกัดสมาคมสหกรณ์ผู้บริโภคนักแสดงโตเกียว
ผลงานพากย์

ดันบอลเซ็นกิ หุ่นจิ๋วประจัญบาน (สึซึโนะ)
นักสืบตายแล้ว (เซียสตา)
แผนสมรสไม่สมเลิฟ (ซากุระซากะ ชิโอริ)
ซากิ ฟูจิตะ

| ซากิ ฟูจิตะ |
| --- | --- |
藤田咲
เกิด:  (1984-10-19) 19 ตุลาคม ค.ศ. 1984 (39 ปี) โตเกียว, ประเทศญี่ปุ่น
สัญชาติ: ญี่ปุ่น
ชื่ออื่น: ซากิโกะ ฟูจิตะ (藤田 咲子)
อาชีพ: นักพากย์
องค์การ: อาตส์วิชัน
ส่วนสูง: 153 ซม.
ซากิ ฟูจิตะ (ญี่ปุ่น: 藤田咲; โรมาจิ: Fujita Saki, 19 ตุลาคม ค.ศ. 1984 -) เป็นนักพากย์หญิงชาวญี่ปุ่นจากเมืองโตเกียว สังกัดค่าย อาตส์วิชัน เคยใช้ชื่อในวงการว่า ซากิโกะ ฟูจิตะ (藤田 咲子)
เธอร้องเพลงปิดในอนิเมะเรื่อง Tokimeki Memorial Only Love ชื่อเพลง "Kiseki no Kakera" (奇跡のかけら) โดยร้องร่วมกับ ยูกิ มากิชิมะ และ ยูกาโกะ โยชิกาวะ รวมทั้งเพลงเปิดในอนิเมะเรื่อง Working!! Coolish Walk ร่วมกับ คานะ อาสึมิ และ เอริ คิตามุระ เธอเป็นที่รู้จักดีที่สุดในการเป็นตัวอย่างเสียง ฮะสึเนะ มิกุ ในโวคาลอยด์
แหล่งข้อมูลอื่น

ซากิ ฟูจิตะ  ที่เครือข่ายข่าวอนิเมะ
Saki Fujita's profile at Artsvision เก็บถาวร 2007-04-09 ที่ เวย์แบ็กแมชชีน (ญี่ปุ่น)
ดิอัน-อเมอร์ริกันส์

| {{{article_name}}} |
| --- | --- |

ข้อมูล
สมาชิก: แลนซ์ สตรอม คริสเตียน เทสต์ วิลเลียม รีกัล
ฉายา: The Un-Americans The Anti-Americans
เปิดตัว: มิถุนายน 2002
แตกกลุ่ม: พฤศจิกายน 2002
สมาคม: WWE
ดิอัน-อเมอร์ริกันส์ (อังกฤษ: The Un-Americans) มีสมาชิก 4 คน คือ แลนซ์ สตรอม, คริสเตียน, เทสต์ และ วิลเลียม รีกัล เป็นกลุ่มทีมนักมวยปล้ำของสมาคม เวิลด์เรสต์ลิงเอ็นเตอร์เทนเมนต์ หรือ ดับเบิลยูดับเบิลยูอี ปัจจุบันได้แตกทีมไปเรียบร้อย
ผลงานทั้งหมด

เวิลด์เรสต์ลิงเอ็นเตอร์เทนเมนต์
World Tag Team Championship (WWE) (3 สมัย) - คริสเตียน และ แลนซ์ สตรอม (1) และ แลนซ์ สตรอม และ วิลเลียม รีกัล
ซ็อง ฮเย-ริม

| ซ็อง ฮเย-ริม |
| --- | --- |

เกิด: 24 มกราคม พ.ศ. 2480 ชังนย็อน อาณานิคมเกาหลีของญี่ปุ่น (ปัจจุบันคือจังหวัดคย็องซังใต้ ประเทศเกาหลีใต้)
เสียชีวิต: 18 พฤษภาคม พ.ศ. 2545 (65 ปี) มอสโก ประเทศรัสเซีย
คู่สมรส: รี พย็อง (หย่า)
คู่รัก: คิม จ็อง-อิล (2511–2545)
บุตร: รี อก-ดล คิม จ็อง-นัม
บิดามารดา: ซ็อง ยู-กย็อง (บิดา) คิม ว็อน-จู (มารดา)
ซ็อง ฮเย-ริม (เกาหลี: 성혜림; ฮันจา: 成蕙琳; อาร์อาร์: Seong Hye-rim; เอ็มอาร์: Sŏng Hyerim; 24 มกราคม พ.ศ. 2480 – 18 พฤษภาคม พ.ศ. 2545) เป็นนักแสดงหญิงชาวเกาหลีเหนือ และเป็นอดีตอนุภริยาคนโปรดของคิม จ็อง-อิล
ประวัติ

ซ็อง ฮเย-ริมเกิดที่อำเภอชังนย็อน เกาหลีภายใต้การปกครองของญี่ปุ่น (ปัจจุบันคือจังหวัดคย็องซังใต้ ประเทศเกาหลีใต้) บิดาชื่อซ็อง ยู-กย็อง (성유경, 成有慶) กับมารดาชื่อคิม ว็อน-จู (김원주) มีพี่ชายชื่อซ็อง อิล-กี (성일기) และน้องสาวชื่อซ็อง ฮเย-รัง (성혜랑, 成蕙琅) เธอเข้าศึกษา ณ วิทยาลัยภาพยนตร์เปียงยาง (Pyongyang Movie College) แต่ลาออกในปีถัดมาเนื่องจากมีลูกกับอดีตสามี ภายหลังจึงลงเรียนใหม่จนสำเร็จการศึกษา ต่อมาก็มีผลงานภาพยนตร์ในปี พ.ศ. 2503 ทำให้เธอเป็นนักแสดงอันลือชื่อในช่วงนั้น มีผลงานภาพยนตร์ได้แก่เรื่อง อนจ็องรย็อง (온정령) และเรื่อง แพ็ก อิล-ฮง (백일홍)
ประวัติของเธอทีปรากฏส่วนใหญ่มาจากบันทึกของซ็อง ฮเย-รังน้องสาว ซึ่งคิม ย็อง-ซุนเพื่อนเก่าของเธอได้ตีพิมพ์หนังสือเรื่อง "ฉันคือเพื่อนของซ็อง ฮเย-ริม" (I Am Song Hye-rim's friend) และเปิดเผยว่าหลังพบความลับของซ็อง ฮเย-ริม เธอและครอบครัวถูกส่งเข้าสถานกักกันนาน 10 ปี อันส่งผลให้ลูกสาวของเธอเสียชีวิต ส่วนบิดามารดาถูกลักพาตัวไปและไม่เคยมีใครพบเจออีก สุดท้ายเธอจึงลี้ภัยไปประเทศเกาหลีใต้ในปี พ.ศ. 2546
ชีวิตส่วนตัว

ซ็อง ฮเย-ริมสมรสครั้งแรกกับรี พย็อง (리평, 李平) บุตรชายของรี กี-ย็อง (리기영, 李箕永) นักเขียนชาวเกาหลีเหนือ มีธิดาด้วยกันหนึ่งชื่อรี อก-ดล  (리옥돌)
หลังจากที่เธอหย่าขาดกับอดีตสามีในปี พ.ศ. 2511 เธอเริ่มคบหากับคิม จ็อง-อิล ซึ่งเชื่อว่าเธอน่าจะเป็นอนุภริยาคนแรกของเขา ทั้งสองมีบุตรด้วยกันหนึ่งคนคือคิม จ็อง-นัม (김정남, 金正男) เมื่อปี พ.ศ. 2514 ซึ่งในระยะเวลาหนึ่งเขาเคยเป็นลูกรักของบิดา เรื่องการมีบุตรกับซ็อง ฮเย-ริมถูกคิม อิล-ซ็องเก็บเป็นความลับจนถึงปี พ.ศ. 2518
มรณกรรม

ช่วงปี พ.ศ. 2523 เป็นต้นมา ซ็อง ฮเย-ริมเดินทางไปที่มอสโกเพื่อหาหมอบ่อยครั้ง เคยมีรายงานว่าเธอเสียชีวิตในปี พ.ศ. 2539 แต่หน่วยข่าวกรองเกาหลีใต้ออกมาปฏิเสธ กระทั่งมีรายงานว่าเธอเสียชีวิตลงเมื่อวันที่ 18 พฤษภาคม พ.ศ. 2545 บางรายงานอ้างว่าเธอเสียชีวิตในมอสโก